Keskustelu:Hämäläiset

message: "jotka muodostavat murteeltaan, syntyperältään, perinteiltään, historialtaan ja usein identiteetiltään ominaislaatuisen ryhmä". Tämä tuskin hämäläisten kohdalla pitää paikkaansa. Olen itse hämäläinen enkä tunnista mitään ihmeen perinteitä tai identiteettiä. Savolaisistakin tämä alkaa olla liioittelua. --ML 1. elokuuta 2005 kello 13:13:30 (UTC)
"Etenkin viihteessä hämäläisyys monesti liitetäänkin ennen kaikkea tamperelaisuuteen ja pirkanmaalaisuuteen...". Ei tuo kytkös näköjään pelkästään viihteessä ole, kun tähänkin löydetyt "tunnetut hämäläiset" ovat molemmat tamperelaisia. Kas kun ei Jouko Turkka ole mukana. :-) --ML 2. elokuuta 2005 kello 13:55:41 (UTC)
"Päijät-Hämeen murre on maakunnan nimestä huolimatta enemmän savolaista kuin hämäläistä." 
Tuo on totta murteelle nimeltä "Päijät-Hämeen murre", mutta sitä puhutaankin vain Päijät-Hämeen pohjoisosissa. Harhaanjohtavaa kyllä, mutta suurimmassa osassa Päijät-Hämettä ei puhuta em. savolaismurretta. --ML 23. helmikuuta 2007 kello 21.14 (UTC)
replies: text: Kyseinen tieto kannattaisikin muuttaa artikkelissa, eikä kokonaan poistaa. --Inzulac 23. helmikuuta 2007 kello 21.19 (UTC)

message: Poistin toisen kappaleen virkkeistä, koska tietääkseni se ei pitänyt paikkaansa: "Nykysuomi on pitkälti rakentunut hämäläismurteiden varaan." Suomen kirjakielihän alkoi tunnetusti turkulaispohjaisena, ja 1800-luvulla mukaan otettiin enenevässä määrin itämurteisia piirteitä. Hämäläisen osuuden selvittämiseksi pitäisi kahlata esim. seuraava teos. (Häkkinen, Kaisa 1994: Agricolasta nykykieleen. Suomen kirjakielen historia. WSOY. Helsinki 1994.) Hämeen murteiston käsittely vaatisi melkein diakronisen katsauksen - nykyiset hämäläismurteet lienevät alkaneet eriytyä suunnilleen yhtä kauan sitten kuin esim. hämäläisen juuren omaavat pohjalaismurteetkin. --Jaakko Häkkinen 2. lokakuuta 2009 kello 18.33 (EEST)
replies: text: Gregorius Favorinuksen on väitetty tuoneen hämäläisiä piirteitä suomen kirjakieleen. Hän työskenteli yhdessä Mikael Agricolan kanssa. --Gwafton 17. maaliskuuta 2010 kello 15.04 (EET)

text: Muistelisin (ilman lähdettä, voin siis muistsaa väärin, niin kuin usein ennenkin), että Pirkko Nuolijärvi olisi jossain kirjoittanut, että nykyinen yleispuhekieli pohjautuu paljolti hämäläismurteisiin. Mutta tähän voi palata, kun lähde löytyy.--Urjanhai 17. maaliskuuta 2010 kello 15.09 (EET)
replies: text: :Sikäli luontevaa, että myös Uusimaa kuuluu hämäläismurteiden alueeseen. (Esi)historiallinen Hämehän oli "kahden meren välissä" eli ulottui Kokemäenjoen suulta Vantaanjoen suulle. --Gwafton 3. kesäkuuta 2011 kello 02.00 (EEST)
thread_title:  Hämeen murre 

message: Milläs nyt Aleksis Kivi uusmaalaisena on hämäläinen, mutta luonteeltaan ja sukutaustaltaan perihämäläinen Hämeessä syntynyt ja varttunut J. K. Paasikivi ei ole?--Urjanhai (keskustelu) 9. syyskuuta 2012 kello 17.58 (EEST)
Ja mitä erityisen hämäläistä on Pirkko Mannolassa ja Jaakko Ryhäsessä?--Urjanhai (keskustelu) 9. syyskuuta 2012 kello 18.01 (EEST)
replies: text: Muistan lukeneeni jostain, että Aleksis Kiven elinaikana Nurmijärveä olisi pidetty jotenkin henkisesti osana Hämettä ("Jukolan talo, eteläisessä Hämeessä..."). Tiedä sitten, millä perusteella ihmisen "hämäläisyys" yleensä pitäisi määritellä. Maakunnan hallinnollisten rajojen (historiallisten tai nykyisten) perusteella? Vai murrealueen? Vai jonkin muun? Lähteetöntä nimilistaa en kyllä pitäisi artikkelissa ollenkaan. --Risukarhi (keskustelu) 9. syyskuuta 2012 kello 20.26 (EEST)
replies: text: :Vertailuna: artikkeleissa Karjalaiset ja Savolaiset ei ole lueteltu kuuluisia, artikkelissa Varsinaissuomalaiset on yhtä lyhyt lista kun tässäkin, artikkelissa Pohjalaiset on pitkä nimilista (tietysti lähteetön). --Risukarhi (keskustelu) 9. syyskuuta 2012 kello 20.29 (EEST)

text: :Arveluni mutuna on, että Kivi varmaan, päätellen käyttämistään määritelyistä, kaiketikin käsitti itsensä hämäläiseksi, ja samoinhan Nurmijärvi kuuluu murreluokituksessakin hämäläismurteiden alueeseen (vaikka tuo luokitushan tunnetusti on tehty vasta myöhemmin). Jolloin edelleen voi arvella, että kenties hän (esimerkiksi osakuntajakojen mukaan) käsitti uusmaalaisuuden vain ruotsinkieliseen alueeseen rajoittuvaksi. Ja voi olla, että tällä on muutakin pohjaa (hämäläisyyden sosiaalisen konstruktion historiasta on kyllä joku tutkimuskin joskus tullut vastaan).--Urjanhai (keskustelu) 9. syyskuuta 2012 kello 23.10 (EEST)

text: :Mutta varmaan noin yleisesti tuossa kuuluisi olla henkilöitä, jotka ovat tunnettuja jostain hämäläisyyttä edustavasta tai hämäläisyyteen liittyvästä piirteestään tai toiminnastaan. Kivi ehkä voisi sellainen ollakin, ja olisiko nyt esim. Paasikiven ja Svinhufvudin (syntyi myös Hämeessä) temperamentissa jotain samaa kuin Jukolan veljeksissä. Mutta nämä arviot ovat tietysti omaa tutkimusta niin kauan kuin ei löydy esim. jotain hämäläisyyttä käsittelevää esseistiikkaa, jossa olisi nimetty merkittäviä hämäläisiä. (Sellaistakin varmaan on.)--Urjanhai (keskustelu) 9. syyskuuta 2012 kello 23.10 (EEST)
thread_title: Tunnetut hämäläiset